“มูลนิธิมาดามแป้ง-เมืองไทยประกันภัย” ตั้งศูนย์ดูแลผู้ติดเชื้อโควิด “ชุมชนคลองเตย”
“มูลนิธิมาดามแป้ง-เมืองไทยประกันภัย” ขยายความช่วยเหลือ สนับสนุนตั้งศูนย์ดูแลผู้ติดเชื้อโควิด-19 ชุมชนคลองเตย พร้อมให้ประกันภัยสำหรับผู้ป่วยที่เข้ารักษาในศูนย์ทุกคน
13 ก.ย. 2564

“มาดามแป้ง” นางนวลพรรณ ล่ำซำ ประธานกรรมการมูลนิธิมาดามแป้ง ในฐานะกรรมการผู้จัดการ และประธานเจ้าหน้าที่บริหาร บริษัท เมืองไทยประกันภัย จำกัด (มหาชน) หรือ MTI เปิดเผยถึงการสนับสนุนครั้งนี้ว่า คลองเตยเป็นชุมชนที่บริษัทผูกพันและรักจากการทำงานด้านกีฬา ทำให้ได้ทำงานเชิงลึกกับคนในพื้นที่มาต่อเนื่องภายใต้โครงการคลองเตยดีดี ทั้งการจัดตั้งครัวมาดาม #ส่งต่อน้ำใจคนไทยไม่ทิ้งกัน จนก่อตั้งเป็นมูลนิธิมาดามแป้ง ก็ไม่เคยห่างหายไปจากพื้นที่นี้ เมื่อเกิดความร่วมมือกันของหลายหน่วยงานตั้งศูนย์ดูแลผู้ติดเชื้อโควิด-19 ชุมชนคลองเตยขึ้น ก็พร้อมให้ความช่วยเหลืออย่างเต็มกำลัง เพื่อเป็นส่วนหนึ่งในการส่งต่อความห่วงใย และบรรเทาความเดือนร้อนของคนในชุมชน พร้อมคืนกำไรทางใจที่เคยได้รับกลับคืนสู่สังคม เพราะการให้ด้วยใจและทำได้จริงย่อมเกิดประโยชน์สูงสุดต่อชุมชน
สำหรับการสนับสนุนศูนย์ดูแลผู้ติดเชื้อโควิด-19 ชุมชนคลองเตย / CCC- Community Covid -19 Care Center ที่ โกดัง สเตเดียม การท่าเรือแห่งประเทศไทย ภายใต้ความร่วมมือระหว่าง มูลนิธิมาดามแป้ง และ เมืองไทยประกันภัย มีดังนี้
“ต้องขอขอบคุณสำหรับความไว้วางใจจากหลายๆหน่วยงาน ที่ทำให้เราได้เป็นส่วนหนึ่งการช่วยเหลือพี่น้องชาวคลองเตยอีกครั้ง และขอเป็นกำลังใจให้แก่บุคลากรทางการแพทย์ จากโรงพยาบาลเกษมราษฎร์ รวมถึงเหล่าอาสากล้าใหม่ทุกท่าน ที่ทำงานอย่างหนักปฏิบัติหน้าที่อย่างไม่ย่อท้อ สิ่งใดที่เราจะสนับสนุนเพิ่มเติมได้ เราพร้อมสนับสนุนการทำงานของทุกท่านอย่างเต็มที่ต่อไป” นางนวลพรรณ กล่าว
นอกจากนี้ทุกท่านยังร่วมเป็นส่วนหนึ่งในการให้ สามารถบริจาคและสมทบทุนได้ที่บัญชี ธนาคารกสิกรไทย บัญชีเลขที่ 092-2-61340-0 ชื่อบัญชี มูลนิธิมาดามแป้ง เพื่อโครงการสร้างสังคมแห่งการให้ หรือร่วมสมัครเป็นทีมอาสากล้าใหม่กับเราได้ที่ http://bitly.ws/dsfM
 
 